Giovanni Giacomo Casanova
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1700-tallet
Giovanni Giacomo Casanova var en veneziansk eventyrer, diplomat, finansmann og forfatter. Han studerte jus og teologi, men ble jaget bort fra presteseminaret på grunn av kjærlighetshistorier. Deretter førte han et omflakkende liv i Europa.
Casanova ble kjent med en rekke av tidens berømtheter, som Voltaire og d'Alembert, Katarina 2 og Fredrik 2, og det sies at han var medforfatter av librettoen til Mozarts opera Don Giovanni. I 1755–56 satt han som fange i Venezias blykammer, anklaget for magi. Hans fantastiske flukt herfra gjorde ham berømt.I romanen L'Icosaméron, som han skrev på fransk, skildrer han en idealverden, en verden fornyet gjennom vitenskapelig erkjennelse og oppdagelser. Sine memoarer skrev han også på fransk, og med den rousseauske hensikt å avsløre seg selv i naken ærlighet. Memoarene er særlig kjent i ettertiden på grunn av skildringene av Casanovas mange erotiske eventyr. Les mer i Store norske leksikon Italias litteratur opplysningstiden opera prosa